### Beslutningstema

Børn- og Skoleudvalget behandler ansøgning om dispensation for klassestørrelser efter Folkeskolelovens § 17 til [adresse].

### Sagsfremstilling

[adresse] søger om dispensation til at starte skoleåret 2025/2026 op med to 0. klasser med 27 elever i hver klasse.

Skolen har oplevet en tilgang af elever på grund at tilflytning. Status i april var 49 elever og er nu på 54 elever i alt.

Skoleårets planlægning er færdig og skemalægningen påbegyndt. Derudover har skolen ikke et tredje klasselokale til rådighed.

Der sættes to voksne på i hver klasse i alle timerne, så der kan arbejdes kvalificeret med de store klasser. Yderligere ses der på muligheden for at bruge timer fra skolens kompetencecenter til at støtte de fagligt mest udfordrede elever.

Personalet er medinddraget og bakker op om en løsning med to store klasser med to voksne i hver klasse. Ligeledes bakker skolebestyrelsen op om løsningen.

### Lovgrundlag

§ 17 i Folkeskoleloven:

Elevtallet i børnehaveklassen og på 1. og 2. klassetrin må ikke ved skoleårets begyndelse overstige 26. Kommunalbestyrelsen kan dog i særlige tilfælde tillade et højere elevtal på de i 1. pkt. nævnte klassetrin, dog ikke over 28.

### Indstilling Fagchefen for Skole og Dagtilbud indstiller,

at dispensation for klassestørrelsen for skoleåret 2025/2026 godkendes,

og at indstillingen videresendes til Kommunalbestyrelsen.

**Beslutning fra Børn- og Skoleudvalget, 3. juni 2025, pkt. 9**:

Indstillingen anbefales.

### Beslutning

Indstillingen godkendt.

Christine Lund (løsgænger) deltog ikke i behandlingen af punktet.